
Parlamentul  României

Camera  Deputaţilor
Comisia pentru Sănătate şi Familie
                        Nr. 28/455/ 20 iunie 2002 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul la propunerea legislativă privind controlul bolilor cu transmitere sexuală (BTS) şi SIDA, înaintat Comisiei pentru sănătate şi familie pentru examinare în fond,  cu adresa nr.588 din 26 noiembrie 2001.

La întocmirea raportului , comisia a avut în vedere avizele primite de la  Comisia pentru drepturile omului, culte şi problemele minorităţilor naţionale, Comisia pentru muncă şi protecţie socială,  Consiliul Legislativ şi Consiliul Economic şi Social.

La examinarea propunerii legislative s-a avut în vedere şi punctul de vedere al Guvernului nr.1934/MRP din 17.04.2002.

În raport de obiectul şi conţinutul său, propunerea legislativă face parte din categoria legilor organice.

                PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                             Nr. 28/455/ 20 iunie 2002

R A P O R T    

asupra propunerii legislative privind controlul bolilor

cu transmitere sexuală (BTS) şi SIDA 

Cu adresa nr.588 din 26 noiembrie 2001, în conformitate cu prevederile art.89 din Regulamentul Camerei Deputaţilor, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a  propunerii legislative privind controlul bolilor cu transmitere sexuală (BTS) şi SIDA . La întocmirea raportului , comisia a avut în vedere avizul primit de la  Comisia pentru drepturile omului, culte şi problemele minorităţilor naţionale, avizul Comisiei pentru muncă şi protecţie socială,  avizul Consiliului Legislativ , avizul Consiliului Economic şi Social, precum şi punctul de vedere al Guvernului nr.1934/MRP din 17.04.2002.

1. O tendinţă îngrijorătoare o reprezintă creşterea incidenţei îmbolnăvirilor cu transmitere sexuală îndeosebi a sifilisului, în rândul tineretului, dar şi a îmbolnăvirii nou născuţilor prin transmiterea sifilisului de la mamă la făt. Prevalenţa îmbolnăvirilor cu sifilis şi gonoree la bărbaţii de 15 – 49 ani este de 10 ori mai mare în România decât estimările Organizaţiei Mondiale a Sănătăţii pentru regiunea noastră. Una din principalele cauze ale acestei situaţii o reprezintă absenţa unui control continuu şi eficient asupra persoanelor care prestează activităţi sexuale, contra cost.

Prezenta propunere legislativă cuprinde prevederi referitoare la măsurile de control şi profilaxie privind îmbolnăvirea prin sifilis, infecţia cu Chlamydia, gonococi şi HIV, tratamentul acestor boli şi controlul activităţii la prestare servicii sexuale, contra cost.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare propunerea legislativă cu amendamentele ce fac obiectul raportului .

2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art.74 alin.(1) din Constituţia României.

3. La dezbaterile propunerii legislative au participat ca invitaţi, în conformitate cu prevederile art.51 şi 52 din Regulamentul Camerei Deputaţilor doamna Luminiţa Gheorghiu, secretar de stat al Ministerului Sănătăţii şi Familiei , dl.dr.Dan Nicolaiciuc, consilier la Ministerul Sănătăţii şi Familiei şi dl.dr.Ştefan Bartha, director general al Direcţiei Generale de Asistenţă Medicală, Programe şi Servicii Medicale Integrate  din Ministerul Sănătăţii şi Familiei , precum şi reprezentanţi ai societăţii civile şi ai mass-mediei.

4. La lucrările comisiei din 22.05.2002, din totalul de 14 membri, au fost prezenţi 13 deputaţi . 

Raportul comisiei a fost adoptat în unanimitate.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Titlul legii

“Lege privind controlul bolilor cu transmitere sexuală (BTS) şi SIDA”
Se propune ca titlul legii să se reformuleze după cum urmează:

“Lege privind controlul infecţiilor cu sifilis, chlamydia, gonococi şi HIV”
Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) şi doamna dep.Constanţa Popa (Grupul Parlamentar al PRM) .
Aceste maladii transmise sexual trebuie să afle sub supraveghere şi necesită o atenţie deosebită în vederea pregătirii participării României la reţeaua Comunităţii Europene de supraveghere epidemiologică şi control al bolilor transmisibile.

2.
Capitolul I – titlu

“ Dispoziţii generale”
Nemodificat.


3.
___
Se propune să se introducă un nou text, ca art.1, cu următorul cuprins:

“Art.1. - Prezenta lege reglementează măsurile de control şi profilaxie privind îmbolnăvirea prin sifilis şi infecţia cu chlamydia, gonococi şi HIV.”

Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM), dl.dep.dr.Constantin Florentin Moraru (Grupul Parlamentar al PSD )   şi dl.dep.Gheorghe Popescu (Grupul Parlamentar al PSD ) .


Pentru precizarea cu claritate a obiectului legii.

4.
Art.1 

“Art.1. – (1) Persoanele care acceptă relaţii sexuale cu parteneri de sex opus, contra cost, se supun controlului organelor abilitate ale Statului, în condiţiile prezentei legi.

(2) Persoanele care îşi procură mijloacele de existenţă sau principalele mijloace de existenţă practicând raporturi sexuale cu diferite persoane, se numesc prostituate.

(3) Prostituatele pot desfăşura o activitate independentă specifică relaţiilor sexuale cu asigurarea regulilor de igienă şi discreţie, în condiţiile prezentei legi.”
Se propune ca art.1 să devină art.2 şi să se reformuleze după cum urmează:

“Art.2. - Persoanele care prestează activităţi sexuale, contra cost , se supun controlului organelor abilitate ale statului, în condiţiile prezentei legi.”

(2) Se elimină.

(3) Se elimină.
Autori: dl.dep.prof.dr.Mircea Ifrim (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ) .
Prin renumerotare.

Pentru o exprimare corectă. Art.200 Cod Penal a fost abrogat prin Ordonanţa de urgenţă a Guvernului nr. 89/2001 privind modificarea şi completarea unor dispoziţii din Codul Penal referitoare la infracţiuni privind viaţa sexuală, aprobată prin Legea nr.61/2002.

Nu mai are obiect.

Aceste prevederi vor face obiectul normelor de aplicare a legii care vor fi elaborate, în comun, de către Ministerul Sănătăţii şi Familiei , Ministerul Muncii şi Protecţiei Sociale, Ministerul de Interne, Ministerul Administraţiei Publice şi Ministerul Finanţelor Publice .



5.
Art.2 – 5
“Art.2. – Prostituatele pot desfăşura activitatea specifică, dacă sunt luate în evidenţa organelor fiscale şi plătesc o taxă forfetară, în condiţiile legii.

Art.3. – (1) Înregistrarea şi funcţionarea activităţii specifice prostituatelor se face în baza autorizaţiei emisă de Poliţie, autorizaţiei de spaţiu emisă de Primărie şi a avizului sanitar emis de Ministerul Sănătăţii.

(2) Avizul sanitar trebuie să se refere atât la condiţiile sanitare şi de igienă ale clădirii în care urmează să-şi desfăşoare activitatea prostituatele, cât şi la condiţiile de sănătate ale prostituatelor.

Art.4. – În localităţile cu peste 20.000 de locuitori, Consiliile Locale pot aproba înregistrarea activităţii specifice prostituatelor în clădiri din anumite cartiere.

Art.5. – Activitatea prostituatelor se desfăşoară sub controlul organelor Ministerului de Interne, Ministerului Sănătăţii şi Familiei şi Ministerului Muncii şi Protecţiei Sociale.”


Se propune să se elimine.
Se elimină.

Se elimină.

Se elimină.

Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ) .


Aceste prevederi vor face obiectul normelor de aplicare a legii care vor fi elaborate, în comun, de către Ministerul Sănătăţii şi Familiei , Ministerul Muncii şi Protecţiei Sociale, Ministerul de Interne, Ministerul Administraţiei Publice şi Ministerul Finanţelor Publice .

Idem.

Prin sistematizarea textelor se reformulează la art9 nou la nr.crt

Prin sistematizarea textelor se reformulează ca art.6 nou la nr.crt.7 din prezentul raport.



6.
___
După Capitolul I se propune să se introducă un nou capitol, Capitolul II intitulat “Controlul infecţiilor cu sifilis, chlamydia, gonococi şi sifilis” care va avea  următorul cuprins:

Art.3. – (1) Tratamentul bolilor prevăzute la art.1 este prescris şi eliberat, în sistem gratuit, pentru toţi pacienţii.

(2) Femeile gravide beneficiază, în sistem gratuit, de investigaţii de laborator privind depistarea şi controlul sifilisului şi infecţiei cu HIV.

Art.4. - (1) Persoanele care prestează activităţi sexuale, contra cost, se supun controlului medical periodic, conform normelor stabilite de Ministerul Sănătăţii şi Familiei .

(2) Persoanele care beneficiază de serviciile sexuale, contra cost, sunt obligate să efectueze controale medicale, conform normelor stabilite de Ministerul Sănătăţii şi Familiei .

Art.5. - Ministerul Sănătăţii şi Familiei, prin autorităţile de sănătate publică teritoriale desemnează unitatea sanitară şi medicul care efectuează controlul medical periodic sau, ori de câte ori este nevoie, al stării de sănătate a persoanelor care prestează servicii sexuale, contra cost, cât şi a persoanelor care beneficiază de aceste servicii, cu respectarea confidenţialităţii informaţiilor.

Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ) .
Pentru a asigura controlul şi limitarea răspândirii acestor boli, în mod gratuit, pentru toţi pacienţii.

Pentru a preveni transmiterea infecţiei de la mamă la făt.

Prin sistematizarea şi concentrarea prevederilor de la art.14 – 16 din propunerea legislativă.

Deoarece oricare dintre parteneri poate transmite infecţia, aceste persoane trebuiesc supuse controlului medical periodic, în conformitate cu normele stabilite de către Ministerul Sănătăţii şi Familiei şi prin reformularea textului de la art.28 alin.(1) din propunerea legislativă.

7.
___
Se propune ca, după articolul 5 să se introducă un nou capitol, Capitolul III, intitulat “Controlul activităţii de prestare servicii sexuale”, cu următorul cuprins:

“ Art.6. - Activitatea persoanelor care prestează activităţi sexuale, contra cost , se desfăşoară sub controlul  Ministerului Sănătăţii şi Familiei , Ministerului de Interne şi Ministerului Muncii şi Solidarităţii Sociale.

Art.7. – Reglementarea activităţilor de prestare a serviciilor sexuale, contra cost, se face prin norme metodologice elaborate, în comun, de către Ministerul Sănătăţii şi Familiei , Ministerul Muncii şi Solidarităţii Sociale, Ministerul de Interne,  Ministerul Administraţiei Publice şi Ministerul Finanţelor Publice .

Art.8. -  Activitatea persoanelor care prestează servicii sexuale, contra cost, se poate desfăşura numai individual, fără asociere, în conformitate cu legislaţia în vigoare.

Art.9. - Administraţia publică locală dispune oportunitatea înregistrării şi funcţionării activităţii de prestare de servicii sexuale, contra cost.”

Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ) .
Prin reformularea textului art.5 din propunerea legislativă.

Aceste activităţi trebuie să se desfăşoare în conformitate cu normele metodologice elaborate, în comun, de organismele implicate.

Proxenetismul rămâne incriminat în concordanţă cu prevederile alin.(1) art.329 din Codul Penal.

Prin reformularea textului alin.(1) al art.3 din propunerea legislativă.

8.
Capitolul II, titlu şi art 6 – 13
“Controlul activităţii prostituatelor”

Art.6. – (1) Prostituatele au ca obiect de activitate întreţinerea cu o persoană fizică, denumită client, a unor relaţii sexuale, contra cost.

(2) Tarifele pentru serviciile sexuale se stabilesc de către prostituate şi se afişează la loc vizibil pentru client.

Art.7. – Localul de servicii sexuale, numit “Eros Loc” se înfiinţează şi se organizează la iniţiativa unei prostituate care prestează servicii specifice şi care îndeplineşte  condiţiile prevăzute de Regulament.

Art.8. – Prostituata este obligată să obţină, înainte de organizarea “Eros Loc”, autorizaţia de la Poliţie pentru înfiinţarea acestuia. Deschiderea şi funcţionarea “Eros Loc” sunt supuse avizului organelor medicale ale Ministerului Sănătăţii .

Art.9. – Numărul şi amplasarea “Eros Loc”-urilor se aprobă de către Consiliul Local al oraşului, municipiului sau sectorului municipiului Bucureşti, după caz.

Art.10. – În cazul în care prostituata nu dispune de un spaţiu propriu pentru înfiinţarea “Eros Loc”, Consiliul Local poate aproba închirierea unor spaţii corespunzătoare în anumite clădiri, în condiţiile legii.

Art.11. – “Eros Loc”-ul nu poate fi amplasat la mai puţin de 1000 metri de instituţii şcolare sau alte instituţii de cultură, lăcaşuri de cult, instituţii de stat, săli de spectacole, stadioane sau alte asemenea locuri.

Art.12. – Un “Eros Loc” nu poate fi amplasat într-un imobil în care există apartamente pentru locuit.

Art.13. – Prostituata care a deschis un “Eros Loc” este obligată să afişeze la loc discret o firmă cu inscripţia “Local de servicii sexuale – Eros Loc”, luminată discret pe timpul nopţii.”
Se propune să se elimine.

Se elimină.

Se elimină.

Se elimină.

Se elimină.

Se elimină.

Se elimină.

Se elimină.

Se elimină.

Se elimină.
Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) şi dl.dep.dr.Constantin Florentin Moraru (Grupul Parlamentar al PSD ) .


Aceste prevederi nu sunt de nivelul legii şi vor face obiectul normelor de aplicare a legii.

9.
Capitolul III – titlu şi art.14 – 18
“Personalul localului de servicii sexuale ( “Eros Loc”)

Art.14. – Persoanele care prestează servicii sexuale trebuie să aibă vârsta minimă de 20 de ani şi o stare bună de sănătate, atestată de carnetul de sănătate special vizat lunar de către unitatea medicală desemnată de Ministerul Sănătăţii.

Art.15. – (1) Fiecare persoană, care prestează servicii specifice localului “Eros Loc”, este obligată să obţină, din partea organului de Poliţie abilitat, un act de legitimare profesională, care conferă dreptul prestării activităţilor specifice localului de servicii sexuale.

(2) La solicitarea acestui act, persoana care doreşte să presteze servicii sexuale, va prezenta o cerere scrisă şi carnetul de sănătate special cu evidenţa lunară a examenelor medicale.

Art.16. – (1) Fiecare persoană care prestează servicii sexuale trebuie să aibă asupra sa un carnet de sănătate special cu evidenţa lunară a examenelor medicale efectuate la unitatea medicală desemnată de Ministerul Sănătăţii .

(2) Persoana care prestează servicii sexuale are obligaţia de a prezenta carnetul de evidenţă  a examenelor medicale efectuate tuturor organelor de control abilitate ale statului, dar şi clienţilor, la solicitarea acestora.

Art.17. – (1) Activitatea prestată de către fiecare prostituată din “Eros Loc” va fi înregistrată într-un registru cu regim special.

(2) Prostituata are obligaţia de a păstra discreţia asupra serviciilor specifice prestate în “Eros Loc” şi a identităţii clienţilor săi.

Art.18. – (1) În “Eros Loc”, prostituata va avea o cameră separată, dotată cu mobilier corespunzător, instalaţii sanitare adecvate, o trusă de prim-ajutor şi mijloace de protecţie sexuală pe care le va pune la dispoziţia clienţilor.

(2) Ministerul Sănătăţii şi Familiei va verifica lunar, prin instituţiile abilitate, condiţiile sanitare de funcţionare a localului de servicii sexuale.”


Se propune să se elimine.
Se elimină.

Se elimină.

Se elimină.

Se elimină.

Se elimină.

Se elimină.

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ) .
Aceste prevederi nu sunt de nivelul legii şi vor face obiectul normelor de aplicare a legii.

10.
Capitolul IV – titlu şi art.19 – 26
“Activitatea localului de servicii sexuale “Eros Loc”

Art.19. – (1) Activitatea localurilor de servicii sexuale “Eros Loc” este organizată de prostituată.

(2) Prostituata poate fi ajutată în activitatea de întreţinere a localului de servicii sexuale de persoane angajate şi remunerate în condiţiile legii.

Art.20. – (1) Localul de servicii sexuale “Eros Loc” trebuie să asigure clientului prestarea serviciilor specifice în condiţii de siguranţă medicală.

(2) Prestarea serviciilor sexuale nu poate fi refuzată sau realizată cu impunerea unor condiţii discriminatorii pentru client.

Art.21. – Serviciile specifice prestate trebuie  să corespundă condiţiilor stabilite şi plătite în prealabil, corespunzător tarifului de servicii.

Art.22. – Prostituatele vor afişa la loc vizibil tariful de servicii şi un imprimat cu instrucţiunile referitoare la măsurile profilactice  ce trebuiesc luate pentru a evita contractarea bolilor cu transmitere sexuală. Acest imprimat, tipărit cu litere groase, lizibile de la distanţă, va fi elaborat de Ministerul Sănătăţii şi Familiei şi distribuit gratuit prostituatelor.

Art.23. – (1) Prostituatele care prestează servicii specifice localului de servicii sexuale “Eros Loc” nu pot fi obligate la perversiuni sexuale.

(2) Perversiunile sexuale care implică practici violente, cum sunt sadismul, masochismul şi altele asemenea, sunt interzise.

Art.24. – (1) Localul de servicii sexuale asigură clientului discreţia asupra serviciilor specifice prestate şi a identităţii sale.

(2) Identitatea clientului nu poate fi divulgată sau făcută publică, cu excepţia cazului unei proceduri judiciare, la cererea expresă a organelor de urmărire penală sau de judecată.

(3) Înregistrarea audio, video sau pe pelicula cinematografică, precum şi fotografierea clienţilor în legătură cu prezenţa lor în localurile de servicii sexuale sau cu serviciile care le sunt prestate, sunt interzise.

Art.25. – (1) Reclama în favoarea prostituţiei, prin expunerea în vitrine a unor persoane sau a unor imagini obscene ori prin ieşirea prostituatelor în locurile publice în ţinută sumară sau prin alte mijloace contrare bunelor moravuri, este interzisă.

(2) Este interzisă reclama în favoarea prostituţiei în presa scrisă, video sau audio. Fac excepţie acele publicaţii sau emisiuni care cuprind astfel de activităţi în obiectul de activitate declarat.

(3) Condiţiile în care acestea pot transmite informaţia potenţialilor consumatori vor fi reglementate prin Regulament.

Art.26. – Este interzis accesul în “Eros Loc” al persoanelor care nu au împlinit vârsta de 18 ani, precum şi consumul drogurilor de orice fel şi sub orice formă.”
Se propune să se elimine.

Se elimină.

Se elimină.

Se elimină.

Se elimină.

Se elimină.

Se elimină.

Se elimină.

Se elimină.

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ) .
Idem.

11.
Capitolul V – titlu ,respectiv, 

art.27 – 29
“Controlul activităţii localului de servicii sexuale “Eros Loc”

Art.27. – (1) Controlul respectării legii şi Regulamentului de aplicare a acesteia în activitatea localului de servicii sexuale este exercitat de către organul de Poliţie competent.

(2) În cazul unor abateri repetate de la prevederile legale, organul de Poliţie competent dispune suspendarea de la 3 luni la un an, a autorizaţiei localului de servicii sexuale, iar în cazuri grave, retragerea definitivă a autorizaţiei.

Art.28. – (1) Ministerul Sănătăţii desemnează unitatea sanitară şi medicul care efectuează controlul medical periodic sau, ori de câte ori este nevoie, al stării de sănătate a prostituatelor care prestează servicii sexuale.

(2) Rezultatul controlului medical şi al analizelor efectuate se consemnează de către medic într-un registru unic de evidenţă, aflat la cabinetul medical.

(3) Analizele  medicale pentru persoanele care prestează servicii sexuale se efectuează de către laboratoare de analize medicale desemnate de către Ministerul Sănătăţii. Rezultatele analizelor pentru persoanele care prestează servicii sexuale se trec într-un registru special de evidenţă. Laboratorul are obligaţia de a comunica cu maximă operativitate  rezultatele analizelor persoanelor şi organelor abilitate de lege.

Art.29. – (1) În cazul depistării unei persoane bolnave, medicul are obligaţia să informeze, de îndată, prostituata şi să ia măsurile care se impun.

(2) În funcţie de gravitatea bolii, medicul dispune suspendarea temporară a activităţii de prestare a activităţii sexuale până la vindecarea totală a persoanei bolnave sau încetarea definitivă a activităţii.

(3) În cazul dispunerii încetării activităţii pentru o prostituată, medicul este obligat să informeze organul de Poliţie competent. Medicul va lua măsura ridicării actului de legitimare profesională şi a registrului de evidenţă a activităţii şi predarea acestora organelor de Poliţie care le-au emis. Acestea au obligaţia de a supraveghea respectarea interdicţiei de prestare de servicii sexuale de către persoanele cărora medicul le-a interzis desfăşurarea acestei activităţi.”
Se propune să se elimine.

Se elimină.

Se elimină.

Se elimină.

Se elimină.

Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD ) şi dl.dep.dr.Constantin Florentin Moraru (Grupul Parlamentar al PSD ) .
Idem.

12.
Capitolul VI – titlu
“ Sancţiuni”
Capitolul VI devine Capitolul IV cu titlul nemodificat.


Prin renumerotare.

13.
___
Se propune să se introducă două texte noi, ca art.10 şi 11, cu următorul cuprins:

“ Art.10. - Activitatea persoanelor care prestează servicii sexuale, contra cost, şi care prezintă una din bolile prevăzute la art.1 se suspendă, după caz, temporar sau definitiv, conform normelor de aplicare a prezentei legi.

Art.11. – Activitatea de prestare a serviciilor sexuale, contra cost, în afara cadrului legal, constituie infracţiune şi se pedepseşte cu închisoare de la 1 la 3 ani.”

Autori: dl.dep.prof.dr.Mircea Ifrim (Grupul Parlamentar al PRM) , doamna dep.Constanţa Popa (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ) .
Pentru a împiedica răspândirea acestor maladii cu transmitere sexuală, s-a reformulat textul art.31 din propunerea legislativă.

Această infracţiune trebuie pedepsită în corelare cu prevederile art.328 Cod Penal. A fost preluat din art.30 din propunerea legislativă.

14.
Art.30 – 36
“Art.30. – Procurarea mijloacelor de existenţă sau a principalelor mijloace de existenţă prin practicarea, în acest scop, de raporturi sexuale cu diverse persoane în afara localurilor de servicii sexuale se pedepseşte cu închisoarea de la 1 la 3 ani.

Art.31. – Continuarea practicării prostituţiei în timpul cât actul de legitimare profesională este suspendat sau după ridicarea acestuia, din motive medicale, constituie infracţiune şi se pedepseşte cu închisoare de la 2 la 5 ani.

Art.32. – Înregistrarea audio sau video sau pe peliculă cinematografică a clienţilor în legătură cu prezenţa lor în “Eros Loc” sau cu serviciile specifice care le sunt prestate constituie infracţiune şi se pedepseşte cu închisoare de la 3 la 7 ani.

Art.33. – Fapta de a divulga sau de a face publică identitatea clientului, în afara cazului prevăzut de art.24, alin.(2) constituie infracţiune şi se pedepseşte cu închisoare de la 3 la 7 ani.

Art.34. – Divulgarea sau publicarea rezultatelor analizelor medicale şi controalelor efectuate angajatelor localului de servicii sexuale, contrar prevederilor art.28, constituie infracţiune şi se pedepseşte cu închisoare de la 1 la 3 ani.

Art.35. – (1) Săvârşirea cu vinovăţie a următoarelor fapte constituie contravenţie:

a) neafişarea firmei localului de servicii sexuale, potrivit art.13;

b) condiţionarea prestării serviciilor sexuale pe motive discriminatorii, contrar prevederilor art.20, alin.(2);

c) efectuarea reclamei în favoarea prostituţiei sau a localurilor de servicii sexuale prin mijloace interzise, potrivit art.25;

d) permiterea accesului în localul de servicii sexuale a persoanelor care nu au împlinit vârsta de 18 ani, contrar prevederilor art.26;

(2) Contravenţiile se constată şi se aplică de către organele de Poliţie. Cuantumul sancţiunilor se stabileşte prin Hotărâre de Guvern o dată cu adoptarea Regulamentului de aplicare a legii.

Art.36. – Încălcarea prevederilor art.11 referitoare la amplasarea localurilor de servicii sexuale, ale art.20, alin.(1) privind deturnarea obiectului de activitate  al localului de servicii sexuale şi ale art.26 referitoare la interdicţia consumului de droguri în incinta localului atrage, pe lângă sancţiunile penale, şi retragerea definitivă a autorizaţiei de către organul de Poliţie.”


Se propune să se elimine.

Se elimină.

Se elimină.

Se elimină.

Se elimină.

Se elimină.

Se elimină.

Se elimină.

Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD ) şi dl.dep.dr.Constantin Florentin Moraru (Grupul Parlamentar al PSD ) .
Nu mai au obiect prin sistematizarea şi concentrarea textelor.

15.
Capitolul VII – titlu
“Dispoziţii tranzitorii şi finale”
Capitolul VII devine Capitolul V cu titlul nemodificat.


Prin renumerotare.

16.
Art.37

“Art.37. - În termen de 60 de zile de la intrarea în vigoare a legii, Ministerul Sănătăţii şi Familiei , Ministerul Muncii şi Solidarităţii Sociale vor elabora şi supune Guvernului spre aprobare Regulamentul de aplicare a  a prezentei legi.”


Se propune ca art.37 să devină art.12 cu următorul cuprins:

“Art.12. - În termen de 60 de zile de la publicarea prezentei legi în Monitorul Oficial al României , Partea I, Ministerul Sănătăţii şi Familiei , Ministerul Muncii şi Solidarităţii Sociale, Ministerul Interne, Ministerul Finanţelor Publice şi Ministerul Administraţiei Publice elaborează normele de aplicare a prezentei legi.”

Autori: doamna dep.Constanţa Popa (Grupul Parlamentar al PRM) , dl.dep.dr.Constantin Florentin Moraru (Grupul Parlamentar al PSD )  şi dl.dep.Gheorghe Popescu (Grupul Parlamentar al PSD ) .


Prin renumerotare.

Pentru a cuprinde întreaga listă a ministerelor implicate şi pentru resptarea normelor de tehnică legislativă.

17.
Art.38.
“Art.38. – Pe data intrării în vigoare a prezentei legi Codul Penal al României se modifică după cum urmează:

1. Articolul 328 se abrogă.

2. Alineatul 1 al articolului 329 se înlocuieşte cu un alineat având următorul cuprins: “Îndemnul la prostituţie, înlesnirea practicării prostituţiei, recrutarea unei persoane pentru prostituţie sau tragerea de foloase de pe urma prostituţiei, în afara cadrului legal reglementat, se pedepsesc cu închisoare de la 2 la 5 ani şi interzicerea unor drepturi.”


Se propune să se elimine.
Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Constantin Florentin Moraru (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ) .


Aceste prevederi fac obiectul unei alte iniţiative legislative privind modificarea şi completarea Codului Penal.

18.
Art.39.
“Art.39 – Prezenta lege intră în vigoare la 90 de zile de la data publicării ei în Monitorul Oficial al României , Partea I.
Art.39 devine art.13.
Prin renumerotare.

II. AMENDAMENTE RESPINSE

În cursul dezbaterilor, comisia a respins următoarele amendamente:

Nr.

crt.
Text iniţial
Amendamentul propus şi autorul acestuia
Motivare



0.
1.
2.
3.

1.
Art.38
Doamna dep.Constanţa Popa (Grupul Parlamentar al PRM) propune ca art.38 să se reformuleze după cum urmează:

“ Art.38. – La data intrării în vigoare a prezentei legi, Codul Penal al României se modifică, după cum urmează:

1. Articolul 328 se modifică şi va avea următorul cuprins: “prestarea de servicii sexuale în afara  cadrului legal se pedepseşte cu închisoare de la 1 la 3 ani.”

2. Alineatul 1 al art.329 se înlocuieşte cu un alineat având următorul cuprins: “Recrutarea şi traficul de persoane în vederea prestării de servicii sexuale în afara cadrului legal, înlesnirea comiterii unor asemenea fapte, tragerea de foloase de pe urma lor, precum şi înlesnirea săvârşirii infracţiunii privind prestarea de servicii sexuale potrivit normelor metodologice de aplicare a prezentei legi se pedepsesc cu închisoare de la 2 la 7 ani şi interzicerea unor drepturi.”
1. Numărul cazurilor de boli cu transmitere sexuală   ( sifilis, gonoree, herpes genital, infecţia cu HIV) şi SIDA este în creştere. Una din cauzele principale ale acestei situaţii o reprezintă absenţa unui control continuu şi eficient asupra prostituţiei. Codul penal al României pedepseşte practicarea prostituţiei cu închisoarea de la 3 luni la 3 ani şi, cu toate acestea, numărul prostituatelor este în creştere. Prezenta iniţiativă legislativă încearcă să ofere, pe lângă controlul bolilor cu transmitere sexuală şi SIDA, protecţie socială persoanelor care practică prostituţia şi să protejeze societatea de o serie de fapte reprobabile, conexe prostituţiei: proxenetismul, traficul de minori şi de femei, pedofilia, agresiunile fizice, violurile, evaziunea fiscală, consumul de droguri. În multe ţări europene cu un regim democratic dezvoltat, prostituţia este reglementată sau tolerată, dar supusă, în toate cazurile, atenţiei unor factori de control social şi unor exigenţe morale şi sociale, inclusiv medicale.

2. Aceste prevederi pot face obiectul unei alte iniţiative legislative privind modificarea şi completarea Codului Penal.



2.
Propunerea legislativă privind controlul bolilor cu transmitere sexuală  ( BTS) şi SIDA
Dl.dep.Valentin Adrian Iliescu (Grupul Parlamentar al PSD ) a propus respingerea acestei propuneri legislative.
1. Este un act de imoralitate politică a iniţiatorului care, folosindu-se de titulatura proiectului de lege ( controlul bolilor cu transmitere sexuală), doreşte de fapt, cu totul altceva, respectiv să legifereze organizarea, funcţionarea şi controlul activităţii de prostituţie. Nicăieri în lume, conform datelor statistice oficiale, legalizarea prostituţiei nu a reprezentat o măsură de combatere şi control a bolilor cu transmitere sexuală ci, dimpotrivă, a determinat o proliferare a acestora şi, în special, a SIDA. Legalizarea prostituţiei nu va conduce la limitarea prostituţiei ilegale şi, implicit, la combaterea şi controlul bolilor cu transmitere sexuală, ba, din contră, dispunând şi de acoperirea legală, va contribui la creşterea şi consolidarea fenomenului, la combinarea acestuia cu alte fenomene profund nocive: traficul de droguri, traficul de carne vie, spălarea banilor. Este tot un act de imoralitate  să pledezi pentru îmbunătăţirea stării de sănătate, iniţiind acest proiect de lege, ignorând consecinţele dramatice şi iremediabile care afectează sănătatea psihică şi somatică ale tinerelor care se prostituează.

2. Prin amendamentele adoptate de către Comisia pentru sănătate şi familie , propunerea legislativă reglementează măsurile de control şi profilaxie privind îmbolnăvirea prin sifilis şi infecţia cu chlamydia, gonococi şi HIV, supraveghere care necesită o atenţie deosebită în vederea pregătirii participării României la reţeaua Comunităţii Europene de supraveghere epidemiologică şi control a bolilor transmisibile.

